અમદાવાદ: સર્વ પૂજામાં પ્રથમ પૂજનીય એવા દુંદાળા દેવ ગણેશજીને ભોજનમાં મોદક અતિપ્રિય હોવાનું શાસ્ત્રોમાં જણાવાયું છે. ભક્તો ગણેશજીને પ્રસાદમાં પણ મોદક જ અર્પણ કરવાનો આગ્રહ રાખે છે ત્યારે અત્યારે ધામધૂમથી ભક્તિસભર ઊજવાઈ રહેલા ગણેશ મહોત્સવમાં મીઠાઈના વેપારીઓએ એક નહીં, એકાવન પ્રકારના મોદક બનાવ્યા છે. સમયની સાથે શ્રીજીના પ્રસાદમાં પણ વરાઈટી આવી છે. માત્ર ચુરમાના મોદકનું સ્થાન હવે અનેક ફ્લેવરે લીધું છે.